-Ես կարծում եմ, որ յուրաքանչյուր ոք իր կյանքում բախվում է որևէ տեսակի անարդարության և փորձում է դա հաղթահարել, սակայն տեսնում է, որ հաճախ ուժերն ու գիտելիքները չեն բավարարում, որպեսզի հասնի արդարության: Ահա այդ դժվարություններն են շատ երիտասարդների դրդում դառնալ իրավաբան, որպեսզի ունենան ավելի խորը, բազային գիտելիքներ, որոնք հնարավորություն կտան ավելի լավ դրսևորվել նման իրավիճակներում, պաշտպանել իրենց և դիմացինների շահերը: Կարծում եմ՝ սա է առաջնային գործոնը, իհարկե, ոչ միակը: